# Periodisme

El periodisme és la ciència i l'activitat de recopilar i publicar informació relativa a l'actualitat, especialment de fets notables. Com que els fets simultanis són infinits, el periodista està obligat a triar-ne només alguns, sempre amb la intenció de tendir a l'objectivitat.

## Citacions

* El periodisme serveix per observar la corrupció en tots els àmbits de la visa, però sobretot en el periodisme.
       Barcelona. — Josep Pla
* El periodisme és el millor ofici del món.
    (en castellà) El periodismo es el mejor oficio del mundo.
       — Gabriel García Márquez
* Els terrenys del periodisme, de la història, de la política i de la recerca tenen uns confins que de vegades s'encavalquen.
       La Vanguardia, 6 de gener de 2000. — Ernest Lluch
* El periodisme neix com a gènere literari i manté als ciutadans avisats, a les putes advertides i al Govern inquiet.
    (en castellà) El periodismo, pues, nace como género literario -siempre lo ha sido- y mantiene a los ciudadanos avisados, a las putas advertidas y al Gobierno inquieto.
       Discurs "Literatura y periodismo" en motiu de la seva investidura com a doctor honoris causa por la Universidad Complutense de Madrid, 2 de desembre de 1999. — Francisco Umbral
* El problema del periodisme avui és que les pautes que donen les empreses mediàtiques són tan instrumentals que els periodistes es converteixen en màquines de generar productes clònics.
    (en anglès) The problem of journalism nowadays is that the guidelines set by the media organisations are so strict that the journalists are turned into machines that make cloned products
       Catalan International View, Hivern 2010-2011. — Mònica Terribas
* En política, com en el periodisme, hi ha qui és conscient que està al servei de la societat i hi ha qui creu que hi és per defensar els seus interessos personals i de currículum.
       Entrevista al web 365D365E, 29 d'agost de 2011. — Mònica Terribas
          Opinió sobre la crítica de la tasca dels polítics en els mitjans de comunicació, relacionada amb les declaracions ofensives que va rebre d'un càrrec polític de l'Ajuntament de Barcelona
* Per què, en campanya electoral, els partits condicionen la llibertat periodística?
       Barcelona, 18 de novembre de 2011. — Josep Cuní
          Opinió crítica sobre la suspensió del debat electoral prevista a 8tv degut a la impugnació del PSC a la Junta Electoral
* El periodisme és una feina molt important en la nostra societat perquè la lliure circulació d'idees i l'explicació de la realitat des d'òptiques honrades per part dels periodistes ens permet, als ciutadans, disposar d'informacions fiables.
       Discurs d'agraïment en rebre el títol de Català de l'Any 2011 (Barcelona), 22 de maig de 2012. — Joaquim Maria Puyal
* El periodisme és el negoci del talent. Com més corrupta és una societat, més necessari és.
       Barcelona, 22/2/2014. — Xavier Bosch i Sancho
* Qualsevol forma de periodisme és subjectiu i constitueix una forma d'activisme, fins i tot quan s'intenta que no ho sigui.
    (en anglès) All journalism is subjective and a form of activism even if an attempt is made to pretend that this isn't so.
       Conversa amb Bill Keller, exdirector del New York Times, 27 d'octubre de 2013. — Glenn Greenwald

## Referències

* 1 2 Nopca, Jordi «La corrupció ho impregna absolutament tot». Ara llibres (Diari Ara), (22-02-2014) [Consulta: 23 febrer 2014].
* ↑ Honores, Crystal. «Citas de Gabriel García Márquez». About.com, 2013. Arxivat de l'original el 1368472066. [Consulta: 21 maig 2013].
* ↑ «Ernest Lluch. L'esforç per construir un país». Vilassar de Mar: Fundació Ernest Lluch, 2007. Arxivat de l'original el 1371417878. [Consulta: 10 gener 2013].
* ↑ «Francisco Umbral, nuevo doctor "honoris causa" de la Universidad Complutense». El Mundo. [Consulta: 2 gener 2023].
* ↑ Piquer, Eva «Mònica Terribas: 'TV3 is a normal TV station for a country that wants to be normal'» (PDF). Catalan International View, Issue 8, (Winter 2010-2011), pàg. 49-55 [Consulta: 25 gener 2016].
* ↑ «Mònica Terribas». 365D365E, 29-08-2011. Arxivat de l'original el 1316943292. [Consulta: 6 abril 2012].
* ↑ «Josep Cuní: "Per què, en campanya electoral, els partits condicionen la llibertat periodística?"». Ara. Barcelona: Ara.cat, 18-11-2011. Arxivat de l'original el 1324511722. [Consulta: 5 març 2012].
* ↑ «"Jo no sóc el català de l'any, ho és el ciutadà que pateix les retallades": el discurs de Puyal, en 5 frases». Ara, 23 maig del 2012. Arxivat de l'original el 1337947041. [Consulta: 23 maig del 2012].
* ↑ Keller, Bill «Is Glenn Greenwald the Future of News?». The New York Times, (27-10-2013).